**ক্রেটার জেলা** (আরবি: كريتر, [ˈkɾeːtəɾ] ) হলো ইয়েমেনের এডেন গভর্নরেটের একটি জেলা । এর সরকারী নাম **সিরা** (আরবি: صيرة *Ṣīrah* )। এটি শমসান পর্বতের একটি প্রাচীন আগ্নেয়গিরির গর্তের মধ্যে অবস্থিত। ১৯৯১ সালের আদমশুমারি অনুযায়ী এর জনসংখ্যা ছিল ৭০৩১৯ জন। ২০০৩ সালের হিসাবে এ জেলার জনসংখ্যা ছিল ৭৬৭২৩ জন।

ইতিহাস
------

১৯৬৭ সালে ব্রিটিশ শাসনের শেষ দিনগুলিতে ক্রেটার জেলা এডেন শহরের জরুরি অবস্থার কেন্দ্রবিন্দু হয়ে ওঠে। কখনও কখনও শেষ সাম্রাজ্য যুদ্ধ বলা হয়। ২০ জুন সাউথ অ্যারাবিয়ান ফেডারেশন আর্মিতে শত শত সৈন্যের বিদ্রোহের পর সমস্ত ব্রিটিশ বাহিনী ক্রেটার থেকে প্রত্যাহার করা হয়। ক্রেটার আরব যোদ্ধাদের দখলে ছিল।তবে ব্রিটিশ বাহিনী এর দুটি প্রধান প্রবেশপথ বন্ধ করে দেয়। জুলাই মাসে, আর্গিল এবং সাদারল্যান্ড হাইল্যান্ডার্সের লেফটেন্যান্ট কর্নেল কলিন মিচেলের নেতৃত্বে একটি ব্রিটিশ পদাতিক ব্যাটালিয়ন ক্রেটারে প্রবেশ করেন এবং কোনো হতাহতের ঘটনা ছাড়াই রাতারাতি পুরো জেলা দখল করতে সক্ষম হন। তা সত্ত্বেও, ব্রিটিশ প্রধানমন্ত্রী হ্যারল্ড উইলসনের পরিকল্পনার আগে এবং পরবর্তী শাসনব্যবস্থার বিষয়ে কোনো চুক্তি ছাড়াই ব্রিটিশরা ১৯৬৭ সালের নভেম্বরের শেষের দিকে এডেন ছেড়ে চলে যায়। সাথে সাথে মারাত্মকভাবে গেরিলা আক্রমণ পুনরায় শুরু হয়।

 ১৮৭০-এর দশকের মাঝামাঝি গর্ত।

পর্যটন
------

ক্রেটার জেলায় অনেক গুরুত্বপূর্ণ প্রত্নতাত্ত্বিক স্থান আছে। যুদ্ধে এ পর্যটন নিদর্শনগুলো ক্ষতিগ্রস্ত হয়েছে। এর নিদর্শন লুট করে বিদেশে পাচার করা হয়েছে। ইয়েমেনি সোসাইটি ফর হিস্ট্রি অ্যান্ড আর্কিওলজির সেক্রেটারি-জেনারেল আসমাহান আল-আলাস বলেন, "অবহেলা, অজ্ঞতার কারণে এর ক্ষতি হয়েছে, যা আর ফেরানো যাবে না।" তিনি আরও বলেন, ""ইয়েমেনী সাংস্কৃতিক ঐতিহ্য ও এর পরিচয় রক্ষা ও সংরক্ষণের জন্য সরকারী দৃষ্টিভঙ্গির নবসময় অনুপস্থিতি।" ২০১৫ সালে হুথি বিদ্রোহীরা বেশ কয়েক মাস ধরে এডেনের কিছু অংশ নিয়ন্ত্রণ করে। সরকারপন্থী বাহিনীরা তাদের বিতাড়িত করে। সেই সময়ে অর্থাৎ ১৯১৮ সালে সামরিক জাদুঘরটি একটি স্কুল হিসাবে প্রতিষ্ঠিত হয়েছিল। পরে ১৯৭১ সালে এটিকে যাদুঘরে পরিণত হয়। পরে বোমা হামলায় ধ্বংস হয় এবং শেষ পর্যন্ত লুটপাট হয়।

ভূগোল
-----

### জলবায়ু

ক্রেটারের জলবায়ু সারা বছরই সাবট্রপিক্যাল অ্যান্টিসাইক্লোন, বা সাবট্রপিক্যাল হাই, এর ক্রমবর্ধমান বায়ু, উঁচু বিপর্যয় এবং পরিষ্কার আকাশের দ্বারা প্রভাবিত হয়। এই জলবায়ু কোপেন জলবায়ুর শ্রেণিবিভাগের উপপ্রকার হল BWh (ক্রান্তীয় এবং উপক্রান্তীয় মরুভূমি)। 


| ক্রেটার জেলা, ইয়েমেন-এর আবহাওয়া সংক্রান্ত তথ্য |
| --- |
| মাস | জানু | ফেব্রু | মার্চ | এপ্রিল | মে | জুন | জুলাই | আগস্ট | সেপ্টে | অক্টো | নভে | ডিসে | বছর |
| সর্বোচ্চ গড় °সে (°ফা) | ৩২(৯০) | ৩২(৯০) | ৩৪(৯৩) | ৩৫(৯৫) | ৩৮(১০০) | ৩৯(১০২) | ৩৯(১০২) | ৩৯(১০২) | ৩৮(১০০) | ৩৫(৯৫) | ৩৩(৯১) | ৩২(৯০) | ৩৬(৯৬) |
| দৈনিক গড় °সে (°ফা) | ২৭(৮১) | ২৭(৮১) | ২৯(৮৪) | ৩০(৮৬) | ৩৩(৯১) | ৩৪(৯৩) | ৩৪(৯৩) | ৩৩(৯১) | ৩২(৯০) | ২৯(৮৪) | ২৮(৮২) | ২৭(৮১) | ৩০(৮৬) |
| সর্বনিম্ন গড় °সে (°ফা) | ২২(৭২) | ২২(৭২) | ২৪(৭৫) | ২৫(৭৭) | ২৭(৮১) | ২৮(৮২) | ২৮(৮২) | ২৭(৮১) | ২৭(৮১) | ২৪(৭৫) | ২৩(৭৩) | ২২(৭২) | ২৫(৭৭) |
| অধঃক্ষেপণের গড় মিমি (ইঞ্চি) | ০(০) | ২(০.১) | ৬(০.২) | ১৫(০.৬) | ১২(০.৫) | ০(০) | ১০(০.৪) | ১১(০.৪) | ৫(০.২) | ০(০) | ০(০) | ০(০) | ৬১(২.৪) |
| অধঃক্ষেপণ দিনগুলির গড় | ০ | ১ | ১ | ২ | ২ | ০ | ২ | ৩ | ২ | ০ | ০ | ০ | ১৩ |
| মাসিক সূর্যালোক ঘণ্টার গড় | ২৪৮ | ২৩২ | ২৭৯ | ২৭০ | ৩১০ | ২৭০ | ২১৭ | ২৪৮ | ২৭০ | ৩১০ | ২৭০ | ২৭৯ | ৩,২০৩ |
| উৎস: weather2travel.com |

তথ্যসূত্র
---------

1. ↑  "War, neglect and ignorance endanger Yemen's historical sites"। *Arab News* (ইংরেজি ভাষায়)। ২০২২-০৩-১৯। সংগ্রহের তারিখ ২০২২-১১-১১।
2. ↑  Climate Summary for Crater, Yemen
3. ↑  Aden Climate Guide - weather2travel.com